als_Latn dik_Latn sag_Latn
Në kohë të tjera, ky takim nuk do të bënte lajm, por teksa dy deputetët janë personat më të përfolur në Shqipëri të paktën tri javët e fundit, biseda e tyre përbën interes.
Si për ironi të gjithë kësaj, Mark Frroku thotë se kishte diskutuar me Doshin për çështje biznesi. Kujtojmë se të dy ata kanë biznese të shumta në vend, por nuk dihet ende nëse kanë diskutuar për "biznese" politike midis tyre. Pak kush mund ta besojë që jashtë temës së tyre të diskutimit të jetë skenari i vrasjes së dy deputetëve.
Më herët, Frroku ka deklaruar se nuk mund të ishte më mik me Doshin.
Përveç halleve politike, ata kanë të pazgjidhur edhe kredinë e një hoteli. Doshi i ka shitur Frrokut një ndërtesë pranë bllokut të ambasadave në Tiranë, paratë për të cilën Frroku i ka marrë kredi. Garantues ka qenë deputeti socialist, e në takim, Doshi ka kërkuar që t'i hiqet emri nga lista e garantuesve, për shkak se kredia po përfshihet në listën e kredive të këqija.
als_Latn als_Latn als_Latn als_Latn